**Lokalna akcijska grupa LAG 5**

<https://lag5.hr/>

Trg sv. Justine 13

20260 Korčula

tel: 020 713 472

mob: 099 531 8561, 091 345 6311

email: [ured@lag5.hr](mailto:ured@lag5.hr)

**OBJAVA ZA MEDIJE**

Kontakt osoba: Katarina Slejko, voditeljica LAG-a 5

Email: [ured@lag5.hr](mailto:ured@lag5.hr), [projekti@lag5.hr](mailto:projekti@lag5.hr)

**Objaviti po primitku**

**Lokalna akcijska grupa „LAG 5“ objavljuje 1. Natječaj za provedbu Intervencije 1.1. „Jačanje konkurentnog i okolišno prihvatljivog ruralnog gospodarstva i stvaranje radnih mjesta“ iz Lokalne razvojne strategije 2023. – 2027.**

U utorak, 18. veljače 2025. godine LAG 5 objavio je **1. Natječaj za provedbu Intervencije 1.1. „Jačanje konkurentnog i okolišno prihvatljivog ruralnog gospodarstva i stvaranje radnih mjesta“ iz Lokalne razvojne strategije 2023.-2027.**(referentni broj 1/25/1.1).

**Predmet i svrha**Natječaja je doprinijeti **rješavanju prioritetnih razvojnih potreba područja LAG-a 5**, s posebnim naglaskom na razvoj konkurentne otočne poljoprivrede i prepoznatljivih lokalnih proizvoda, na temelju lokalnih poljoprivrednih resursa i vlastitih razvojnih potencijala. Poseban naglasak stavlja se na uvođenje suvremenih i inovativnih proizvodnih procesa, na digitalizaciju, održivo korištenje resursa i očuvanje okoliša, kao i na umrežavanje, suradnju i stvaranje partnerstava, **u primarnoj poljoprivrednoj proizvodnji i/ili preradi**.

Za provedbu ovog Natječaja osigurana su financijska sredstva u iznosu od 428.038,12 EUR, pri čemu je moguće ostvariti javnu potporu u rasponu od 5.000,00 EUR do 30.000,00 EUR. Intenzitet potpore iznosi 65% prihvatljivih troškova projekta, uz mogućnost povećanja na 80 % za mlade poljoprivrednike i 85 % za mala poljoprivredna gospodarstva.

Prihvatljivi korisnici su poljoprivredna gospodarstva organizacijskog oblika (S)OPG, obrt, trgovačko društva ili zadruga.

Zahtjevi za potporu podnose se od **20. ožujka do 21. travnja 2025. godine** na način propisan Natječajem, koristeći obrasce i priloge koji su sastavni dio ovog Natječaja. Sva pitanja vezana za Natječaj mogu se slati **do 5. ožujka 2025. isključivo putem e-pošte na adresu projekti@lag5.hr**, a odgovori će biti objavljeni na mrežnim stranicama LAG-a 5.

Kako bi potencijalni prijavitelji dobili detaljne informacije, organizirat će se niz informativnih radionica na sljedećim lokacijama i u navedenim terminima:

* **21. veljače 2025. (petak)** – Ston, Općinska vijećnica, 09:00 sati
* **24. veljače 2025. (ponedjeljak)** – Mljet, Dom kulture Zabrežje (Babino Polje), 09:00 sati
* **3. ožujka 2025. (ponedjeljak)** – Online, Google Meet, 11:00 sati
* **6. ožujka 2025. (četvrtak)** – Putnikovići, Dom vinarske tradicije, 09:00 sati
* **6. ožujka 2025. (četvrtak)** – Blato, Klavir Sala Doma kulture, 17:00 sati
* **6. ožujka 2025. (četvrtak)** – Vela Luka, Općinska vijećnica, 18:30 sati
* **7. ožujka 2025. (petak)** – Potomje, prostorije Hrvatske glazbe Potomje, 09:00 sati
* **10. ožujka 2025. (ponedjeljak)** – Lumbarda, Općinska vijećnica, 17:00 sati
* **11. ožujka 2025. (utorak)** – Lastovo, Društveni centar Lastovo, 11:00 sati

Pozivamo sve zainteresirane potencijalne prijavitelje da sudjeluju na radionicama i iskoriste priliku za ostvarenje potpore koja će doprinijeti razvoju njihovih gospodarstava.

Sve detalje o Natječaju možete pronaći [ovdje](https://lag5.hr/lag-5-objavljuje-1-natjecaj-za-provedbu-intervencije-1-1-jacanje-konkurentnog-i-okolisno-prihvatljivog-ruralnog-gospodarstva-i-stvaranje-radnih-mjesta-iz-lrs-2023-2027/).

**Što je LAG 5?**  
Lokalna akcijska grupa „LAG 5“ neprofitna je organizacija zadužena za provođenje **intervencije 77.06. »Potpora LEADER (CLLD) pristupu« iz Strateškog plana Zajedničke poljoprivredne politike Republike Hrvatske 2023. – 2027.** kroz izgradnju partnerskog modela suradnje javnog, gospodarskog i civilnog sektora općina s područja Pelješca, Mljeta, Lastova i Korčule. Od svog osnutka 2012. godine zaslužan je za brojne projekte iz različitih područja - od poljoprivrede, energetike, socijalnih usluga do održivog turizma, usmjerene na razvoj cjelokupnog područja LAG-a 5 i aktivno uključivanje lokalnog stanovništva. LAG 5 danas broji preko 70 članova, te je dosad financirao 68 projekata u prethodnom programskom razdoblju, od 2014. do 2020. godine, ukupne vrijednosti od 1.272.749,00 eura.

**Kontakt informacije:** Za više informacija možete nas osobno posjetiti u uredu LAG-a 5 na Trgu sv. Justine 13, u Korčuli. Također, možete nas kontaktirati na telefonski broj: 020/713 472 ili na e-mail adresu: ured@lag5, projekti@lag5.hr .